OpenLLM-France/wikimedia huggingface dataset:
# Marc Cossuti

Marc Cossuti (en llatí Marcus Cossutius) va ser un cavaller romà que vivia a Sicília en el segle i aC, durant l'administració de l'illa per Verres. Formava part de la gens Cossútia.
Era molt respectat i íntegre i va defensar a Xenó contra Verres.

## Referències

* ↑ Tenney Frank. An Economic Survey of Ancient Rome: Roman Britain, by R. G. Collingwood. Roman Spain, by J. J. Van Nostrand. Roman Sicily, by V. M. Scramuzza. La Gaule Romaine, by A. Grenier. Pageant Books, 1933, p. 324.
# Oulad Said L'Oued

Oulad Said L'Oued (àrab أولاد سعيد الواد) és una comuna rural de la província de Béni Mellal de la regió de Béni Mellal-Khénifra. Segons el cens de 2014 tenia una població total de 14.351 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Renault ZOE

El Renault ZOE és un automòbil elèctric produït pel fabricant francès Renault. Té un motor de 65 kW (88 CV) i 220 N·m. La bateria és d'ions de liti i té una capacitat de 22 kWh a 41 kWh. L'autonomia real aconsegueix uns 300 km (400 km en homologació NEDC)
Diferents acabats:
* Renault ZOE Life R110: 21.667 euros (29.227 euros con batería en propiedad)
* Renault ZOE Intens R110: 23.788 euros (31.348 euros)
* Renault ZOE Intens R135: 24.249 euros (31.809 euros)
* Renault ZOE Zen R135: 25.355 euros (32.915 euros)
# Anna de la Tour

Anna de la Tour (d'Auvergne) (després 1495 - 1524), fou comtessa d'Alvèrnia (a partir de 1501), comtessa del Lauraguès, senyora de La Tour, de Saint-Saturnin, i de Montrodon; era filla de Joan IV d'Alvèrnia i de Joana de Vendôme. El 1501 era molt jove (uns 6 anys) i va quedar sota tutela de la mare fins al 1511 (quan la mare va morir). Els títols els compartia amb la seva germana Magdalena de la Tour.
Es va casar el 8 de juliol de 1505 amb el seu cosí John Stuart segon duc d'Albany, sense posteritat. Va testar el 16 de juny de 1524 deixant els seus comtats a la seva neboda (filla de Magdalena), Caterina de Mèdici, després reina de França. Va morir en el mateix mes.

## Referències

* «Còpia arxivada». Arxivat de l'original el 2012-03-16. [Consulta: 2 octubre 2012].
# Presa de la Grande Dixence

La presa de la Grande Dixence és una presa d'aigua feta de formigó construïda al curs del riu Dixence, al cantó suís del Valais. Està situada a 2365 metres sobre el nivell del mar, i els seus 285 metres d'alçada la converteixen en la presa de gravetat més alta del món. La seva capacitat és d'un total de 400 milions de metres cúbics d'aigua.

## Galeria fotogràfica

* La presa vista des de baix.
* Vista lateral de la presa.
* El llac de Dix i al final la presa.

## Referències

* ↑ «Presa Grande Dixence» (en castellà). [Consulta: 26 abril 2017].
* 1 2 «Grande Dixence Dam. Val des Dix» (en anglès). [Consulta: 25 abril 2017].
# Ivànovka (Mokroús)

Ivànovka - Ивановка (rus) - és un poble de l'óblast de Saràtov, a Rússia, segons el cens del 2020 tenia 443 habitants. Pertany al districte municipal de Mokroús.

## Referències

* ↑ «БОЛЬШАЯ САРАТОВСКАЯ ЭНЦИКЛОПЕДИЯ : Фёдоровский район : Ивановка». Arxivat de l'original el 2017-08-18.
* ↑ «Карта Новоузенского уезда Самарской губернии 1890 года». Arxivat de l'original el 2017-08-18.
# Arpaia

Arpaia és una ciutat, comune (municipalitat) i antiga seu episcopal (ara titular) en la Província de Benevent a la regió meridional de Campània, situada a vora 35 km al nord-est de Nàpols i al voltant de 25 al sud-oest de Benevent.
Les municipalitats fiteres al voltant d'Arpaia en són les següents:Airola, Forchia, Paolisi i Roccarainola.

## Història

Arpaia, més aviat que l'actual seu Montesarchio, hom considera que va posseir l'antiga seu de la Diòcesi de Caudium (anys 400-600). La seu fos suprimida en 600, però en 1970 fou oficialment restituïda com a Diòcesi titular Llatina Catòlica de Caudium.

## Vegeu també

* Caudium

## Referències

* ↑ Gaetano Moroni, Dizionario di erudizione storico-ecclesiastica, vol. 10, p. 283
* ↑ Francesco Lanzoni, Le diocesi d'Italia dalle origini al principio del secolo VII (an. 604), vol. I, Faenza 1927, p. 186
* ↑ «Titular See of Caudium, Italy». [Consulta: 10 gener 2022].
# Bosquerola degollada

La bosquerola degollada (Oreothlypis superciliosa) és un ocell de la família dels parúlids (Parulidae).

## Hàbitat i distribució

Habita els boscos des del nord-oest de Mèxic cap al sud fins Nicaragua.

## Referències

* ↑ «Bosquerola degollada». Cercaterm. TERMCAT, Centre de Terminologia. Rev. 20/03/2022(català)
# Marc Crosas i Luque

Marc Crosas i Luque (Sant Feliu de Guíxols, 9 de gener de 1988) és un exfutbolista català. Va jugar al FC Barcelona, Olympique de Lió, Celtic Glasgow, FC Volga Nijni i Santos Laguna.

## Trajectòria

Format al planter del FC Barcelona, la temporada 2007-2008 el club blaugrana el va cedir a l'Olympique de Lió. Quan, a l'estiu del 2008, el jugador va tornar al seu club, l'entrenador Pep Guardiola li va comunicar que no comptava amb els seus serveis. Finalment, el Barça va arribar a un principi d'acord amb el Celtic de Glasgow per al seu traspàs. El dia 18 de febrer Marc Crosas oficialitza el seu fitxatge pel FC Volga Nijni Nóvgorod començant un nou periple a la Lliga russa de futbol. El 2 d'abril s'estrenà amb el seu nou equip jugant com a titular en la derrota del FC Volga davant del FC Spartak Moscou per 1-0. El dia 13 de gener de 2012 Marc Crosas oficialitzà el seu fitxatge pel Santos Laguna de Mèxic segons informació del President del club Alejandro Irarragorri. En proclamar-se campió de lliga en la seva primera temporada al Santos, va reivindicar la seva catalanitat durant la celebració, lluint l'estelada roja i proclamant «visca Santos i visca Catalunya!».

## Seleccions nacionals

No ha debutat amb la selecció absoluta espanyola, però ha estat internacional en categories inferiors. També ha jugat dos partits internacionals amb la selecció de Catalunya.

## Clubs

| Club | País | Any |
| FC Barcelona | Catalunya | 2006 - 2007 |
| Olympique de Lió | França | 2008 |
| Celtic Glasgow | Escòcia | 2008 - 2010 |
| FC Volga Nijni | Rússia | 2011 |
| Santos Laguna | Mèxic | 2012 - 2015 |

## Palmarès
### Campionats estatals

| Títol | Club | País | Any |
| Campionat francès (Ligue 1) | Olympique de Lió | França | 2008 |
| Copa francesa | Olympique de Lió | França | 2008 |
| Copa de la lliga escocesa | Celtic Glasgow | Escòcia | 2009 |
| Lliga mexicana (Primera División) | Santos Laguna | Mèxic | 2012 |

## Referències

* ↑ «Marc Crosas - Santos Laguna Profile (en castellà)». Arxivat de l'original el 17 de maig 2012. [Consulta: 18 juliol 2017].
* ↑ El 'trotamundos' Marc Crosas jugará en el Tenerife, sport.es, 29 juny 2016
* ↑ «Principi d'acord amb el Celtic per Crosas». FCBarcelona.cat, 05-08-2012. Arxivat de l'original el 2008-09-19. [Consulta: 21 maig 2012].
* ↑ «Marc Crosas exhibeix l'estelada en la celebració de la lliga mexicana amb el Santos». Vilaweb, 21-05-2012. [Consulta: 21 maig 2012].

## Enllaços externs

* Marc Crosas Arxivat 2009-09-08 a Wayback Machine. a soccerbase.com (anglès)
* Marc Crosas a fcvolgann.ru (rus)
# PCR

PCR té els següents significats:
* Biologia molecular: la Reacció en cadena per la polimerasa, de les sigles en anglès de Polymerase Chain Reaction.
* Medicina: la Proteïna C reactiva, un marcador d'inflamació.
* Política:
   * Partit Catalanista Republicà, alguns dels seus membres varen formar part dels governs republicans de la Generalitat.
   * Partit Comunista Revolucionari, un partit comunista espanyol.
   * Partit Comunista Romanès.
# Adéu, Sabata

Adeu, Sabata (títol original en italià: Indio Black, sai che ti dico: Sei un gran figlio di...) és una pel·lícula italiana dirigida per Frank Kramer, estrenada el 1970. Ha estat doblada al català.

## Argument

Aventurer vestit de negre i utilitzant un fusell-harmònica, Sabata s'ajunta amb revolucionaris mexicans per apoderar-se d'un tresor destinat a l'emperador Maximilià.

## Repartiment

* Yul Brynner: Sabata / Indio Black
* Dean Reed: Ballantine
* Pedro Sanchez: Escudo
* Gérard Herter: el coronel Skimmel
* Sal Borgese: Septiembre
* Nieves Navarro: La ballarina al saló de Kingsville

## Al voltant de la pel·lícula

* El personnage de Sabata inspira altres westerns de la mateixa època a Itàlia :
** Lo irritarono i Santana fece piazza pulita de Rafael Romero-Marchent - 1970
** Arriva Sabata! de Tulio Demicheli - 1970
** Wanted Sabata de Roberto Mauri - 1970
** Sei già cadavere amico... ti cerca Garringo ! de Juan Bosch - 1970
** Prima ti perdono... poi t'ammazzo de Juan Bosch - 1970
** Quel maledetto giorno della resa dei conti de Sergio Garrone - 1971
** I due figli di Trinità d'Osvaldo Civirani - 1972
Així com un film eròtic franco-belga, Les Filles du Golden Saloon de Gilbert Roussel el 1975.

## Referències

* ↑ esadir.cat. Adeu, Sabata. esadir.cat.
* ↑ «Indio Black, sai che ti dico: Sei un gran figlio di...». The New York Times.
# Anna del Vienès

Anna de Borgonya (1255-1296/1298) fou delfina del Vienès, filla de Guigó VII del Vienès i de Beatriu de Faucigny. Per la disposició testamentaria del seu pare Guigó VII (que establia la successió per les seves filles si el fill Joan moria sense successió) va succeir el 1281 al seu germà Joan I del Vienès, mort sense fills (no havia consumat encara el matrimoni) el 24 de setembre de 1282 d'una caiguda de cavall en travessar el riu Ménoge. Beatriu de Faucigny va fundar llavors al sud de la població de Taninges, la cartoixa de Meulans, per acollir les restes del seu fill.
Anna s'havia casat l'1 de setembre de 1273 amb Humbert I de la Tour du Pin amb el que va tenir:
* Joan II del Vienès (1274-1319), delfí del Vienés,
* Hug de la Tour du Pin (mort en 1329), baró de Faucigny per donació de la seva àvia Beatriu de Faucigny, el 1303,
* Guiguó de la Tour du Pin (mort en 1319), senyor de Montauban,
* Alix (1280-1309), promesa a Amadeu V de Savoia però que es casarà el 1296 amb Joan I de Forez (1275-1333), comte de Forez,
* Maria de la Tour du Pin (morta com a religiosa a Salètes vers 1355) casada abans de ser monja amb Aymar de Poitiers-Valentinois, net d'Aymar III de Poitiers-Valentinois, comte de Valentinois,
* Margarida, casada el 1303 amb Frederic I de Saluzzo o Saluças (mort el 1336), marquès de Saluzzo (1330-1336), fill de Manfred V de Saluzzo,
* Beatriu de la Tour du Pin (1275- Casselle 10 de juny de 1347), casada el 1312 amb Hug I de Chalon-Arlay (1288-1322),
* Enric Delfí o Enric de la Tour du Pin, dit el Vienès (1296-1349), bisbe de Metz,
* Caterina de la Tour du Pin (morta el 1337) casada el 1312 amb Felip I de Piemont (1278-1334), comte de Piemont i príncep d'Acaia (1301-1307, pel seu anterior matrimoni).
Així Humbert I va esdevenir delfí per dret uxori. La baronia de La Tour-du-Pin, que separava les possessions savoianes a la Bresse i Savoia pròpia, va quedar integrada al Delfinat. Robert II de Borgonya va reclamar la successió com a parent mascle més proper de Joan I. Aquesta reclamació va portar a lluites sagnants i diversos setges
Anna de Borgonya va morir el 1296/1298. Fou enterrada a la cartoixa de Salètes que havia fundat. El seu marit li va sobreviure fins al 1307 i va seguir administrant el Delfinat en nom del fill Joan II.

## Referències

* Anna de Borgonya
| Precedit per: Joan I | Delfinat del Vienès 1281-1298 | Succeït per: Joan II |
# Cal Monjo

«Cal Monjo» té aquests significats:
* Cal Monjo (Arbúcies), masia a Arbúcies (Selva)
* Cal Monjo (Granollers), habitatge a Granollers (Vallès Oriental)
* Cal Monjo (el Prat de Llobregat), masia al terme del Prat de Llobregat
* Cal Monjo (Meranges), masia a la Baixa Cerdanya
# Jeanny Dom

Jeanny Dom (Echternach, 5 de febrer de 1954) és una exjugador de tennis de taula luxemburguesa. Actualment és la Secretaria General de la Unió Europea de Tennis de taula. Al llarg de la seva carrera, Dom va guanyar el premi Esportista Luxemburguès de l'Any set vegades, fet que la converteix en l'esportista amb més premis de la història, un més que Marc Girardelli.

## Referències

* ↑ «Trophée Beste Sportlerin von Luxemburg». cycloinfo.com. Arxivat de l'original el 30 de maig 2010. [Consulta: 10 octubre 2010].

## Enllaços externs

* ITTF DATABASE
# Association Residence Nursing Home

El Association Residence Nursing Home és un edifici històric situat a Nova York, Nova York, Estats Units. El Association Residence Nursing Home es troba inscrit en el Registre Nacional de Llocs Històrics des del 20 de febrer de 1975. Richard Morris Hunt va ser l'arquitecte del Association Residence Nursing Home.
Es troba al comtat de Nova York,Estats Units en les coordenades 40° 47′ 55″ N, 73° 58′ 01″ O﻿ / ﻿40.798611°N,73.966944°O﻿ / 40.798611; -73.966944 40° 47′ 55″ N, 73° 58′ 01″ O﻿ / ﻿40.798611°N,73.966944°O﻿ / 40.798611; -73.966944 / 40.798611, -73.966944.
El 14 de febrer de 1814 es va establir a la ciutat de Nova York el Societat per al Association Residence Nursing Home, com es va conèixer per primera vegada. La Societat va recaptar donacions privades i va donar roba, petits fogons i menjar a dones empobrides ancianes "per alleujar i reconfortar aquelles dones grans, que antigament gaudien d'un bon grau d'afluència, però ara reduïdes a la pobresa per les vicissituds de la Providència". Va ser dirigit per dones i la seva primera directora va ser Ann Dominick el 1814. Amb l'ajut de John Jacob Astor i Peter G. L'Associació va construir un asil el 1837-38 al 226 East 20th Street i el 1845 va afegir una infermeria.
# British Council

El British Council és un institut cultural, una institució publica la missió de la qual és difondre el coneixement de la llengua anglesa i la seva cultura mitjançant la formació i altres activitats educatives. A més, aquest ens públic compleix una funció rellevant per a millorar les relacions exteriors del Regne Unit.
Fou creat amb el nom de British Committee for Relations with Other Countries el 1934 com una organització voluntària per a promoure la cultura, educació, ciència i tecnologia britànica. A l'any següent el nom es modificà de Committee a Council, i el 1936 es canvià finalment pel nom actual. Les seves primeres seus s'establiren a Egipte, Portugal, Romania i Polònia el 1938, i la seva seu espanyola s'obrí el 1940. Avui dia està present en més de 110 països, i té la seu central a les ciutats de Manchester i Londres.
L'any 2005 l'Institut Cervantes, l'Instituto Camões, l'Alliance Française, el British Council, el Goethe-Institut i la Società Dante Alighieri varen ser reconeguts internacionalment per la seva tasca essent guardonats amb el Premi Príncep d'Astúries de Comunicació i Humanitats d'aquell l'any.

## Enllaços externs

* (anglès) Pàgina Oficial del British Council
* (castellà) Fundació Príncep d'Astúries, Príncep d'Astúries de Comunicació i Humanitats 2005 Arxivat 2010-03-23 a Wayback Machine.
# Marc Cosconi

Marc Cosconi (en llatí Marcus Cosconius) va ser un magistrat i militar romà del segle ii aC. Possiblement era net de Marc Cosconi el tribú militar. Formava part de la gens Coscònia, una gens romana d'origen plebeu. Va ser el primer de la seva família en ocupar una magistratura curul.
Va ser pretor l'any 135 aC. Va lluitar amb èxit contra els escordiscs a Tràcia.

## Referències

* ↑ Titus Livi. Epítom 56
# PCO

PCO té els següents significats:
* Partit de la Causa Obrera, partit polític de Brasil
* Public Carriage Office, organisme que administra les llicències de taxis del Gran Londres
* Penguin Cafe Orchestra, grup de música del Regne Unit
* PCO també és el codi UCI del Palmans, equip ciclista professional de Bèlgica
# 1292
## Esdeveniments

* Data probable de construcció de l'Urna de Sant Càndid, d'autor anònim.

## Naixements

* Elisenda de Montcada i de Pinós (v 1292 - Barcelona 1364), reina consort de Catalunya-Aragó (1322-1327).

## Necrològiques

* Guiraut Riquier, trobador occità.

## Referències

* ↑ de Dalmases, Núria; Barral i Altet, Xavier. «Urna de San Cándido». A: Prefiguración del Museu Nacional d'Art de Catalunya (en castellà). Barcelona: Museu Nacional d'Art de Catalunya/Lunwerg, 1992. ISBN 84-8043-004-4.
* ↑ Julio Giménez, Teresa. Catalanes del IX al XIX. Vic: Eumo, octubre de 2010, p. 42. ISBN 978-84-9766-383-0.
* ↑ Martí de Riquer, Los trovadores. Historia literaria y textos. Barcelona: Ariel, 1983, vol. 3, p. 1609-1646 [estudi, i edició d'onze composicions, amb traducció a l'espanyol]
# Samuel Roberts

Samuel Roberts (1827-1913) va ser un matemàtic aficionat anglès que va arribar a ser president de la London Mathematical Society.
Va estudiar a la Universitat de Londres, on es va graduar el 1847 i va obtenir el master el 1849. Després va estudiar lleis i va ser advocat a Lincoln (Anglaterra) a partir de 1853.
Esdevingué membre de la London Mathematical Society des del primer any de la seva fundació, el 1865, i hi participava activament tot i no ocupar cap càrrec docent o acadèmic. Va ser un dels més prolífics autors de la revista de la Societat.
De 1881 a 1882 va ser president de la Societat que, durant el seu mandat, va instituir la Medalla De Morgan, com un premi triennal al millor tractat matemàtic publicat. Ell mateix la va rebre el 1896.
Els seus treballs versen, sobretot, de geometria i teoria de nombres, entre els quals cal destacar el seu discurs de 1882 en abandonar la presidència, Remarks on Mathematical Terminology, and the Philosophic Bearing of Recent Mathematical Speculations Concerning the Realities of Space, on exposava i criticava el discurs d'habilitació de Riemann i especulava sobre l'existència d'espais matemàtics no intuïtius.
Una de les seves aportacions en el camp de la geometria és el que es coneix com a teorema de Roberts-Txebixov sobre els vincles afins.

## Referències

* ↑ Rice & Wilson, pàgina 213.
* ↑ Koetsier, Teun; Ceccarelli, Marco. Explorations in the History of Machines and Mechanisms: Proceedings of HMM2012. Springer Science & Business Media, 5 d'abril 2012, p. 511–515. ISBN 978-94-007-4132-4.
* ↑ Doane, James. Machine Analysis with Computer Applications for Mechanical Engineers. Wiley, 13 de juliol de 2015, p. 76–79. ISBN 978-1-118-83390-2.
* ↑ Verstraten, pàgina 511.
* ↑ Rice & Wilson, pàgina 212.
* 1 2 Rice & Wilson, pàgina 198.
* ↑ Nowak, pàgina 33.
* ↑ Verstraten, pàgina 507.

## Bibliografia

* Nowak, Gregory. «Riemann's Habilitationsvortrag and the synthetic A Priori status of geometry». A: David E. Rowe, John McCleary (eds.). Ideas and Their Reception (en (anglès)). Academic Press, 1989, p. 17-38. ISBN 0-12-599661-6.
* Rice, Adrian C.; Wilson, Robin J. «From National to International Society: The London Mathematical Society, 1867–1900» (en (anglès)). Historia Mathematica, 25, 2, 1998, pàg. 185-217. DOI: 10.1006/hmat.1998.2198. ISSN: 0315-0860.
* Verstraten, Egbert. «Cognate linkages the Roberts-Chebyshev theorem». A: Teun Koetsier, Marco Ceccarelli (eds.). Explorations in the History of Machines and Mechanisms (en (anglès)). Springer, 2012, p. 505-520. ISBN 978-94-007-4131-7.

## Enllaços externs

* O'Connor, John J.; Robertson, Edmund F. «Samuel Roberts» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Quadrangle Elysium

El quadrangle de Elysium és un dels 30 mapes quadrangulars de Mart utilitzats pel Programa de Recerca en Astrogeologia del Servei Geològic dels Estats Units (USGS). El quadrangle d'Elysium també es coneix com MC-15 (Carta de Mart-15). El nom Elysium fa referència als Camps Elisis, el paradís de la mitologia grega.

## Característiques

El quadrangle Elysium cobreix l'àrea de 180° a 225° de longitud oest i de 0° a 30° de latitud nord en Mart. Elysium Planitia està en el quadrilàter Elysium. El quadrilàter Elysium inclou una part de Lucus Planum. Una petita part de la Formació Medusae Fossae s'hi troba en aquest quadrilàter. Els cràters més grans d'aquest quadrangle són Eddie, Lockyer i Tombaugh. Elysium conté volcans importants anomenats Elysium Mons i Albor Tholus i valls fluvials, un dels quals, Athabasca Valles, és possiblement un dels més joves de Mart. En el costat est hi ha una depressió allargada anomenada Orcus Patera. És possible que en el sud existira un gran llac prop de Lethe Valles i Athabasca Valles.

## Referències

* ↑ Davies, M.E.; Batson, R.M.; Wu, S.S.C. "Geodesy and Cartography" in Kieffer, H.H.; Jakosky, B.M.; Snyder, C.W.; Matthews, M.S., Eds. Mars. University of Arizona Press: Tucson, 1992.
* ↑ Blunck, J. 1982. Mars and its Satellites. Exposition Press. Smithtown, N.Y.
* ↑ Cabrol, N. and E. Grin (eds.). 2010. Lakes on Mars. Elsevier. NY.
# Jeff Ward (desambiguació)

Jeff Ward és el nom dels següents personatges:
* Jeff Ward (1961), pilot de motocròs nord-americà d'origen escocès
* Jeff Ward (actor) (1986), actor nord-americà
* Jeff Ward (músic) (1962-1993), músic nord-americà
# Association Internationale du Film d'Animation

L'Associació Internacional de Cinema d'Animació (Association Internationale du Film d'Animation) o ASIFA és una organització internacional sense ànim de lucre fundada el 1960 a Annecy, França pels artistes d'animació més coneguts de l'època, com l'animador canadenc, Norman McLaren. En l'actualitat hi ha més de 30 capítols de l'Associació ubicades en molts països del món. El Capítol ASIFA-Hollywood de l'organització presenta els premis anuals d'Annie. Alguns dels festivals més coneguts inclouen el Festival de Cinema d'Animació d'Annecy Internacional a França, al Festival de Cinema Internacional d'Animació d'Ottawa al Canadà, el Festival Internacional d'Animació d'Hiroshima al Japó, i el Festival Mundial de Cinema d'Animació de Zagreb a Croàcia.

## Presidents

* Norman McLaren (1960–1979)
* John Halas (1979–1988)
* Raoul Servais (1988–93)
* Michel Ocelot (1994–99)
* Abi Feijò (1999–02)
* Thomas Renoldner (2002–04)
* Noureddin Zarrinkelk (2004–06)
* Sayoko Kinoshita (2006–2009)
* Nelson Shin (2009–2012)
* Ed Desroches (2013–2015)

## Referències

* ↑ Diccionario de Arte I. Barcelona: Spes Editorial SL (RBA), 2003, p.41. ISBN 84-8332-390-7 [Consulta: 10 novembre 2014].
* ↑ Lendvai, Erzsi. Egy halhatatlanságra vágyó animátor . FilmKultúra. 2002.
* ↑ Board Elects New Officials
* ↑ «Còpia arxivada». Arxivat de l'original el 2013-10-29. [Consulta: 10 novembre 2014].
# British Chess Magazine

British Chess Magazine és la revista d'escacs que fa més anys que es publica de forma continuada. El primer número va sortir el gener de 1881, i ha aparegut amb periodicitat mensual fins i tot durant la I Guerra Mundial i la II Guerra Mundial. És coneguda en el món dels escacs pel seu acrònim: BCM.
El fundador i primer editor de la revista fou John Watkinson (1833-1923), qui havia prèviament editat la revista Huddersfield College Magazine, que fou la pionera entre les revistes d'escacs britàniques. Des dels primers moments, la revista va cobrir esdeveniments escaquístics d'àmbit mundial, i no només britànics.
És una revista independent i de propietat privada, sense dependència de la Federació Britànica d'Escacs.

## Directors

* John Watkinson (1833-1923), fundador de la revista 1881-1887.
* Robert Frederick Green (1856-1925), editor 1888-1893.
* Isaac McIntyre Brown (1858-1934), editor 1894-1920.
* Richard Clewin Griffith (1872-1955), editor 1920-1937, i alguns mesos de 1940.
* Harry Golombek (1911-1995), editor 1938-1940, Mestre Internacional.
* Julius du Mont (1881-1956), editor 1940-1949.
* Brian Patrick Reilly (1901-1991), editor 1949-1981.
* Bernard Cafferty (nascut el 1934), editor 1981-1991.
* Murray Chandler (nascut el 1960), editor 1991-1999, Gran Mestre Internacional.
* John Saunders (nascut el 1953), editor 1999 - agost 2010.
* Steve Giddins (nascut el 1961), editor setembre 2010 – abril 2011, Mestre de la FIDE.
* James Pratt (nascut el 1959), John Upham (nascut el 1960) i Shaun Taulbut (nascut el 1958), Mestre Internacional, coeditors maig 2011 - desembre 2015.
* Jimmy Adams (nascut el 1947) Mestre de la FIDE i Josip Asik (nascut el 1969) Mestre de la FIDE, coeditors gener 2016 – actualitat.

## Bibliografia

* Saunders, John «Article» (en anglès). British Chess Magazine, 01-04-2005, p. 204-5.
* Golombek, Harry. The Encyclopedia of Chess (en anglès). Batsford, 1977. ISBN 0-7134-0878-2.

## Enllaços externs

* British Chess Magazine Arxivat 2021-05-01 a Wayback Machine. (anglès)
* Biografia de John Watkinson Arxivat 2008-03-10 a Wayback Machine. (anglès)